Lav et referat af nedenstående tekst:

Tekst:
Via et bestillingssystem har danske landmænd fra hele landet været i stand til at bestille ulovlige sprøjtegifte og kunstgødning hos to jyske bagmænd, som har organiseret en omfattende ulovlig import hen over den dansk-tyske grænse. Det fremgår af en aktindsigt i myndighedernes korrespondance om den opsigtsvækkende sag, som Politiken har fået. Den omfattende import er foregået ved, at landmændene har afgivet bestilling til de to bagmænds selskab, der ifølge Politikens oplysninger så har fået hentet varerne på et lager i byen Leck i Nordtyskland, hvorfra de på lastbil er blevet kørt ud til landmændene. Importen, der involverer over 500 lastbilssendinger i perioden 2007 til 2009, har gjort det muligt for landmændene at bryde miljøreglerne og sprede mere kunstgødning og sprøjtegift ud på markerne end tilladt. I alt er der uden om myndighederne blevet importeret 15.000 ton gødning og 45 ton sprøjtegift, hvoraf 21 ton er forbudte her i landet. Sagens organiserede og omfattende karakter vækker uro hos eksperterne. - Det er stærkt bekymrende. Vi snakker ikke bare om fire landbrug, der er kommet skævt af sted, siger Mogens Flindt, lektor i biologi på Syddansk Universitet, til Politiken. Sagen efterforskes i øjenblikket af Østjyllands Politi, der ikke kan oplyse, hvornår man regner med at kunne rejse tiltale mod bagmændene og de involverede landmænd. - Der er tale om en omfattende sag, som involverer personer i hele landet, siger Morten Holm fra anklagemyndigheden i Østjyllands Politi, til Politiken. Ud over de to bagmænd risikerer 160 landmænd at blive tiltalt i sagen, fortæller Morten Holm.

Referat:
Landmænd aftager ulovlige sprøjtegifte fra gødningsmafia. Sagen involverer personer i hele landet. 160 landmænd risikerer at blive tiltalt i sagen.

[size=2]

[/size]